
 COMUNA LIVEZILE

 JUDEŢUL BISTRIŢA-NĂSĂUD                                                                      

                                                                                                                                                Anexa 1

                                                                                                                 la Proiectul de Hotărâre nr. 53 /16.09.2024

Regulament  privind modalitățile de  identificare și verificare a categoriilor de beneficiari ai stimulentului educaţional acordat preșcolarilor, sub formă de tichete sociale, de pe raza comunei Livezile
Art.1  (1) Stimulentul educaţional, sub formă de tichete sociale se acordă în cadrul unui program de   interes  naţional, potrivit prevederilor art.9 alin. (2) şi (5) din Legea asistenţei sociale nr. 292/2011,  cu modificările şi completările ulterioare.

      (2) Scopul acordării stimulentului educaţional îl constituie: 

 a) stimularea participării în învăţământul preşcolar a copiilor din familiile defavorizate;

  b) creşterea accesului la educaţie a acestora.

 Art.2 Finanţarea acordării stimulentului educaţional se face din bugetul de stat prin sume defalcate din taxa pe valoare adăugată, alocate pentru bugetele locale cu această destinaţie. 

Art.3 (1) Grupul ţintă îl constituie copiii din familii defavorizate, în vederea creşterii accesului la educaţie al acestora, respectiv:

a) copiilor din familiile care au stabilit dreptul la venitul minim garantat de incluziune-componenta ajutor pentru famia cu copii,  acordat în baza Legii nr. 196/2016  republicată, cu modificările şi completările ulterioare, indiferent dacă familia se află în plata acestui drept sau acesta este suspendat. 

b) copiilor aflaţi în îngrijirea persoanei care a fost desemnată de părinte pentru întreţinerea copilului, pe perioada absenţei părinţilor, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, dacă veniturile pe persoană, inclusiv copilul aflat în îngrijire, nu depăşesc nivelul maxim de venituri pentru acordarea venitului minim garantat. 

Art.4 (1) Stimulentul educațional se acordă numai copiilor  înscriși într-o unitate de învăţământ preşcolar, conform Legii Educaţiei Naţionale nr. 1/2011, cu modificările şi completările ulterioare, în următoare situații:

a)  din oficiu, pentru situația prevăzută la art.3 alin(1), lit.a)

b) pe bază de cerere, pentru situația prevăzută la art.3 alin.(1), lit.b)

Art.5 (1) Acordarea stimulentului erste condiționată de frecvența la grădiniță;   

          (2) Prin frecvenţă regulată se înţelege prezenţa zilnică a copilului la grădiniţă în luna monitorizată, cu excepţia absenţelor motivate; 

Art.6  Valoarea stimulentului educaţional în tichete sociale pentru grădiniţă se raportează la indicatorul social de referință, conform art. 6 din Legea nr. 248/2015, cu modificările și completările ulterioare.

       Art.7 (1) Stimulentul educaţional acordat sub formă de tichete sociale este utilizat pentru achiziţionarea produselor alimentare, de igienă, a produselor de îmbrăcăminte şi/sau a rechizitelor.

               (2) Este interzisă utilizarea tichetelor pentru achiziţionarea de ţigări şi/sau băuturi alcoolice ori valorificarea acestora prin transformarea în bani; 

               (3) În cazul în care se constată una din situaţiile prevăzute la alin.(2), acordarea stimulentului educaţional încetează, iar sumele utilizate astfel se recuperează de la titularul dreptului. 

        Art.8 (1) Stimulentul educaţional nu este inclus în veniturile salariale, nu este impozitabil, conform Codului fiscal şi nu se urmăreşte silit decât pentru recuperarea sumelor necuvenite acordate cu acelaşi titlu.

                 (2) Stimulentul educaţional nu se ia în calcul la stabilirea unor obligaţii legale de întreţinere şi nici la stabilirea veniturilor în baza cărora se acordă beneficii de asistenţă socială sau alte prestaţii sociale bazate pe testarea veniturilor. 

Art.9(1)  Identificarea beneficiarilor  va fi făcută de către persoana cu atribuții de  Asistență Socială și Autoritate Tutelară, utilizând bazele de date , respectiv:

a) baza de date cu beneficiarii de VMI, acordată în conformitate cu prevederile Legii nr.196/2016 privind venitul minim de incluziune, cu modificările ulterioare; 

b) identificarea copiilor înscriși într-o unitate de învățământ preșcolar, aflați în îngrijirea persoanelor care au fost desemnate de părinți pentru întreţinerea copilului, pe perioada absenţei părinţilor, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, respectiv, familiile cu copii pentru care a fost delegată autoritatea părintească pe perioada absenței părinților, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare.

(2) Primarul şi managerii unităţilor de învăţământ preşcolar dispun efectuarea, la un interval de cel mult 6 luni, de campanii de informare şi consiliere a familiilor care îndeplinesc condiţiile de eligibilitate, cu privire la importanţa înscrierii copiilor la grădiniţă şi la metodologia de funcţionare a legii, prevăzute de art. 4 alin. (3) din Legea nr. 248/2015, cu modificările și completările ulterioare, în vederea asigurării accesului cât mai multor copii defavorizaţi la stimulentul educaţional.

Art.10 (1) În cazul copiilor înscriși într-o unitate de învățământ preșcolar, conform Legii nr. 1/2011, cu modificările și completările ulterioare, din familiile care au stabilit dreptul la venit minim de incluziune  în baza Legii nr.196/2016 republicată, cu modificările şi completările ulterioare, indiferent dacă familia se află în plata acestui drept sau acesta este suspendat, stimulentul educațional va fi acordat, din oficiu, după caz, odată cu stabilirea dreptului de venit minim de incluziune, sau după acordarea acestuia, persoanei care este şi titularul venitului minim de incluziune. 

           (2)  În cazul identificării de copii înscriși într-o unitate de învățământ preșcolar, aflați în îngrijirea persoanelor care au fost desemnate de părinți pentru întreţinerea copilului, pe perioada absenţei părinţilor, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, fiind îndeplinit și criteriul legal privind veniturile pe persoană, inclusiv copilul aflat în îngrijire,  personalul va oferi acestor familii servicii sociale de informare, îndrumare, consiliere socială în vederea completării şi depunerii cererii şi declaraţiei pe propria răspundere pentru acordarea stimulentului educaţional (tichet social pentru grădiniţă) - cerere tip - conform Anexei nr. 1 la Normele metodologice de aplicare a prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate şi procedura de acordare a tichetelor sociale pentru grădiniţă din Hotărârea Guvernului nr. 15/2016 cu modificările şi completările ulterioare, însoţită de acte doveditoare (conform prevederilor legale).

Art.11 Stimulentul educațional se acordă lunar, pe perioada participării copilului la activităţile organizate în cadrul unităţilor din învăţământul preşcolar, în perioada septembrie-iunie, fiind incluse şi zilele libere acordate prin lege, vacanţele şi programul național „Școala altfel”, începând cu luna în care sunt îndeplinite următoarele condiţii de eligibilitate:

 - copilul este înscris într-o unitate de învăţământ preşcolar, conform Legii Educaţiei Naţionale nr. 1/2011, cu modificările şi completările ulterioare; 

- se constată frecvenţa regulată la grădiniţă a copilului.

 Art.12  Persoana care a fost desemnată de părinte pentru întreţinerea copilului, pe perioada absenţei părinţilor, conform art. 104 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare, depune cererea şi declaraţia pe propria răspundere, oricând pe perioada anului şcolar, însoţită de actele doveditoare, privind: 

- componenţa familiei, inclusiv copilul pentru care se solicită dreptul la stimulent educațional; 

- veniturile nete lunare ale familiei, astfel cum sunt definite în art.art.10 din L.196/2016;

 - dovada înscrierii/frecventării activităţilor organizate de grădiniţă. 

Art.13 Stimulentul se acordă din prima lună în care copilul a îndeplinit criteriile de frecvenţă definite la art. 5 din lege, dacă se menţin criteriile de eligibilitate prevăzute la art. 2 din lege.

Art.14 În vederea unei mai bune verificări a îndeplinirii condiţiilor de acordare a stimulentului educațional, dovada înscrierii/frecventării activităților organizate de grădiniță se va solicita şi familiilor beneficiare de VMI. 

Art. 15 Titularul tichetului social pentru grădiniţă este informat, cu ocazia depunerii dosarului de VMI, respectiv a cererii declaraţiei pe proprie răspundere, că are obligaţia să anunţe orice modificare în componenţa familiei sau în veniturile realizate în termen de maximum 15 zile de la producerea acesteia, precum şi faptul că pentru orice absenţă a copilului de la grădiniţă este obligat să prezinte certificatul medical sau scutirea medicală până în data de 3 a lunii următoare ori, în cazul învoirilor, dovada înștiințării cadrelor didactice, în vederea motivării absenţelor. 

Art.16 Cererile şi declaraţiile pe propria răspundere, însoţite de documente justificative, se depun la Primăria comunei Livezile. 

Art.17 Cheltuielile administrative privind stabilirea sau încetarea dreptului la stimulentul educațional, pentru tipărirea formularelor cererii şi declaraţiei pe propria răspundere, cu transmiterea şi achiziţionarea tichetelor sociale, vor fi vor fi suportate din bugetul de venituri şi cheltuieli al Primăriei comunei Livezile. 

Art.18 Verificarea datelor şi informaţiilor cuprinse în cerere şi în documentele doveditoare pentru acordarea stimulentului, precum şi prelucrarea datelor înscrise în cerere, se realizează în termen de maximum 15 zile de la data înregistrării acestora, de personalul cu atribuții în acest sens din cadrul Compartimentului de Asistență Socială și Autoritate Tutelară.

Art.19 Acordarea sau respingerea dreptului la stimulent se face prin dispoziţia scrisă a primarului comunei Livezile, în termen de maximum 5 zile de la finalizarea verificării criteriilor de eligibilitate. 

Art.20 Dispoziţia primarului va conţine cel puţin următoarele elemente:

 a) nume, prenume, cod numeric personal pentru titular; 

b) nume, prenume, cod numeric personal pentru beneficiar, respectiv copilul/copiii pentru care se acordă stimulentul educaţional;

 c) adresa de domiciliu/reşedinţă sau de corespondenţă a titularului;

 d) suma acordată cu titlu de stimulent educaţional şi numărul de copii pentru care se acordă;

 e) anul şcolar pe perioada căruia se acordă stimulentul educaţional; 

f) modalitatea de distribuire a tichetelor sociale pentru grădiniţă.

 Art.21  Modificarea dreptului la stimulent se efectuează în situaţia în care se comunică sau se constată modificarea numărului de copii din familie pentru care a fost acordat iniţial dreptul. În luna în care se comunică sau se constată, după caz, că unul sau mai mulţi copii din familie nu îndeplinesc condiţiile de frecvenţă prevăzute de lege, tichetul social pentru grădiniţă nu se acordă pentru copilul/copiii aflat/aflaţi în această situaţie. 

Art.22 Dreptul la stimulent încetează dacă nu mai sunt îndeplinite criteriile prevăzute la art. 2 din lege.

 Art.23 Modificarea sau încetarea dreptului se face începând cu luna următoare celei în care se comunică sau, după caz, se constată una dintre situaţiile prevăzute la art. 20 alin. (1) şi (3) din Normele metodologice de aplicare a prevederilor Legii nr. 248/2015, cu modificările și completările ulterioare, prin dispoziţie scrisă a primarului care se comunică titularului în termenul prevăzut la art. 14 alin. (1) din norme. 

Art.24 (1) În situaţia în care se constată schimbări ce conduc la încetarea dreptului la stimulent, primarul emite dispoziţie de încetare a dreptului şi/sau de recuperare a tichetelor sociale pentru grădiniţă, după caz, cu luna următoare celei în care au intervenit modificările, cu aplicarea corespunzătoare a prevederilor Ordonanţei de urgenţă a Guvernului nr. 44/2014 pentru reglementarea unor măsuri privind recuperarea debitelor pentru beneficiile de asistenţă socială, precum şi pentru modificarea art. 101 din Legea nr. 448/2006 privind protecţia şi promovarea drepturilor persoanelor cu handicap, aprobată cu modificări prin Legea nr. 266/2015, cu modificările şi completările ulterioare. 

(2) Dacă restituirea în natură a tichetelor sociale pentru grădiniţă necuvenite nu este posibilă, sumele reprezentând contravaloarea acestora se recuperează de la titular, în condiţiile legii, pe baza dispoziţiei emise de primar. 

(3) Tichetele sociale pentru grădiniţă necuvenite şi neutilizate, respectiv sumele reprezentând contravaloarea acestora, după caz, se restituie/achită de către titular, în termen de maximum 30 de zile de la data comunicării dispoziţiei.

Art.25(1) Responsabilitatea achiziţionării şi gestionării tichetelor sociale pentru grădiniţe revine Primăriei comunei Livezile.

        (2) Gestionarea tichetelor sociale revine persoanei cu atribuții de asistență socială. 

         (3)Distribuirea lunară a tichetelor sociale pentru grădiniţă, către titulari, se face de către persoanele împuternicite cu gestionarea tichetelor.

Art.26 Pentru solicitanţii cărora li s-a acordat dreptul la stimulentul educațional, se întocmește o listă cu datele de identificare ale acestora, conform tabelului din Anexa nr. 4 lit. A-D la normele metodologice, care se transmite pe suport electronic Agenţiei Judeţene pentru Plăţi şi Inspecţie Socială Bistrița-Năsăud până la data de 25 a fiecărei luni, pentru informare.

 În vederea desfăşurării activităţii prevăzută de prezenta modalitate, Primăria comunei Livezile, unităţile de învăţământ preşcolar la care sunt înscrişi copiii beneficiari de tichete sociale vor utiliza şi respecta modelele aprobate prin Hotărârea Guvernului nr. 15/2016, cu modificările și completările ulterioare. Prezentele modalități se completează cu dispoziţiile Legii nr. 248/2015 actualizată, ale Hotărârii Guvernului nr. 15/2016 pentru aprobarea Normelor metodologice de aplicare a prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate şi a procedurii de acordare a tichetelor sociale pentru grădiniţă, cu modificările și completările ulterioare, precum şi cu orice procedură sau normă metodologică ulterioară care vizează aplicarea prevederilor legislației în materie.

